पाएं अपने शहर की ताज़ा ख़बरें और फ्री ई-पेपरडाउनलोड करें
शहर में बुधवार को 18 लोगों की कोरोना रिपोर्ट पॉजिटिव आने से चिकित्सा विभाग और स्थानीय प्रशासन की परेशानी बढ़ गई। सीएचसी प्रभारी डॉ. नीतेश जांगिड़ ने बताया कि वार्ड 26 में सात और वार्ड 19 में चार लोग कोरोना संक्रमित मिले हैं। इसके अलावा अन्य वार्डों में भी एक-एक, दो-दो लोगों की जांच रिपोर्ट पॉजिटिव आई है। डॉ. जांगिड़ ने बताया कि इनमें से अधिकतर लोग पॉजिटिव के संपर्क में आए हुए हैं।
रिपोर्ट मिलने के बाद फिजिशियन डॉ. जितेंद्रसिंह यादव की देखरेख में पॉजिटिव केस मिलने वाले इलाकों में सर्दी, खांसी, जुकाम, बुखार से पीड़ितों का सर्वे शुरू कर संपर्क वालों को सैंपलिंग के लिए पाबंद किया गया है।
विद्युतकर्मी पॉजिटिव एईएन कार्यालय बंद
बिजली निगम के एक कर्मचारी की कोरोना जांच रिपोर्ट भी पॉजिटिव आई है। इसके कारण डिस्कॉम के खेतडी रोड स्थित सहायक अभियंता कार्यालय में कामकाज बंद कर दिया गया। एईएन कृष्ण कुमार डिग्रवाल ने बताया कि कार्यालय में अगले 72 घण्टों के लिए कार्य स्थगित कर दिया गया है।
हालांकि इससे बिजली सप्लाई प्रभावित नही होगी। लेकिन उपभोक्ताओं के कार्यालयी सम्बंधी कामकाज अब सोमवार को ही होंगे। इससे पहले भी निगम के कई दफ्तरों में कई कर्मचारी संक्रमित हो चुके हैं। कई एईएन कार्यालय बंद पड़े हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn